กรุงเทพมหานคร เตรียมเปิดโรงเรียนในสังกัดกรุงเทพมหานครทั้ง 437 แห่ง คาดว่าพรุ่งนี้สภาพอากาศดีขึ้นค่าฝุ่นลดลง
กรุงเทพมหานคร เตรียมเปิดโรงเรียนในสังกัดกรุงเทพมหานครทั้ง 437 แห่ง คาดว่าพรุ่งนี้สภาพอากาศดีขึ้นค่าฝุ่นลดลงร.ต.อ.พงศกร ขวัญเมือง โฆษกกรุงเทพมหานคร เปิดเผยภายหลังการประชุมแก้ไขปัญหาฝุ่น PM 2.5 ว่า วันนี้สถานการณ์ฝุ่นละอองเริ่มดีขึ้น มีพื้นที่สีเขียวที่คุณภาพอากาศดีไม่อันตรายต่อสุขภาพ 12 จุด และพื้นที่สีเหลืองคุณภาพอากาศอยู่ในระดับปานกลาง สีส้มเริ่มมีผลกระทบต่อสุขภาพรวม 25 จุด โดยจากการคาดการณ์สภาพอากาศของกรมอุตุนิยมวิทยาในวันพรุ่งนี้ 23 มกราคม 2563 จะมีอากาศดีขึ้นจึงไม่มีการปิดโรงเรียนทั้ง 437 แห่งในสังกัดกรุงเทพมหานคร เพื่อไม่ให้มีผลกระทบต่อการเรียนของนักเรียน ขณะเดียวกันกรุงเทพมหานครอยู่ในขั้นตอนการพิจารณาในการซื้อเครื่องฟอกอากาศ ให้กับโรงเรียนที่ได้รับผลกระทบหนัก รวมถึงมีการเพิ่มมาตรการในการแก้ปัญหาฝุ่นละอองคือ การฉีดน้ำใส่ต้นไม้เพื่อล้างฝุ่นละอองที่เกาะอยู่บนใบไม้ให้ฝุ่นไหลลงในท่อระบายน้ำโดยจะมีการฉีดน้ำในช่วงเวลากลางคืนเพื่อไม่ให้มีผลกระทบต่อการจราจร สำหรับการเหลื่อมเวลาในการทำงานของข้าราชการในหน่วยงานสังกัดกรุงเทพมหานคร จาก 08.30 น.-16.30 น.เป็น 10.00 น.-18.00 น.เพื่อเป็นการลดความหนาแน่นการจราจรในช่วงเวลาเร่งด่วน เวลา 05.00 น.- 09.00 น. เชื่อว่ามาตรการนี้จะช่วยปริมาณฝุ่นได้มาก พร้อมขอความร่วมมือประชาชนให้ส่วมใส่หน้ากากป้องกันตนเองจากฝุ่นละอองด้วยด้าน พล.ต.ต.ไพศาล ลือสมบูรณ์ รองผู้บัญชาการตำรวจนครบาล เปิดเผยว่า ได้มีการตั้งด่านตรวจจับรถควันดำอย่างต่อเนื่อง โดยตั้งวันที่ 3 -21 มกราคม 2563 จับได้ทั้งหมดกว่า 7,400 คัน ซึ่งวานนี้ 21 มกราคม 2563 จับได้ 605 คัน โดยส่วนใหญ่เป็นรถบรรทุก